en sullen lyerst ont zijn vier jair noch hue horenveede de
houwe en zijn lyerst ont ijff jaren En al eest dat sij tallen
tijden hue voirs beesten moeghen laten gaen opt tsctontenbroeck
Soe sullen zij nochtans dat allsoe sculdich zijn te behueden
dat dair op egheene ande beesten en come Ende hue scapen
en sullen tot gheenre tijt op enich vanden voirs bosschen
moeghen gaen Item de voirs wynnen en sullen egheene
ooftboemen moeghen afhouwen noch struncken dan bij
consente vand voirs goidshuyse mair strunckeycken die
met allen vdroocht zijn die zullen zij moeghe afhouwen
op dat zij in die stad ald twee jonghe weder plante
sullen en wassen houden en de selve wynnen sullen moege
voe hue berringhe houwen haghen vorlen ende eyken en
ande boemen struncken soe vre die gestrunckt hebbe geweest
staende omegaens der fmerien en den couthe alsoe vre
alst cloester zijne wyninghe opten couthe heeft desgel
sulle de selve wynne moeghen struncken deycken staen
inden toebeempt opde zijde ten hove weert ende net opde
zijde ten droeghen eeusselle weert dat nu woutbeckers
ten erve teghen tvoirs goidshuys genomen heeft ald zij egheen
recht van enighen struncken hebben en sullen sullen oick de
selve wynnen inden voirs boemgart ende int voirs block
dair bij gelegen moeghen haghen houwen en tstrunckhout
strunken Ende desgelijcx sullen zij moegen hegthen houwen
ende strunckhout struncken opt scouten broeck alsoe vre die
bynnen tscoutenbroeck niet en staen te weten die haghe
beneden den aenhouw van aen froemot omgorens den aenhouw
tot aen des cloests bosch van bethleem Behoudelijck dat
zij egheen hourt hebben noch struncken en sullen moeghen
het en zij ten mynsten vi jaer oudt Item is besproken
dat de voirs wynnen sullen moeghen bynnen huen twee
yersten jaen breken een stuck heyden liggen inden voirsreven
conthe bij tgeplant bosschelken ende dat hue jairscharen
bliven wynnende tot huen proffijte gelijc den anden landen
ende dat ten lesten jae brake laten Maer oft zij dese heyde byne
b